Gustav Albert Reuter Sande

Gustav Albert Reuter Sande (født 20. august 1902 i Oslo, død 2. februar 1965) var en nordmann som tjenestegjorde som betjent i Statspolitiets avdeling i Oslo fra januar 1942. Han ble forfremmet til løytnant 1. juni 1944 og arbeidet i statspolitiet til slutten av andre verdenskrig. 

Sande ble medlem av Nasjonal Samling den 30. mars 1941. Han ble lagfører i Høvik NS-lag, og deltok også i Germanske-SS Norge.

Sande var meddommer i Politiets alminnelige særdomstol fra 22. mai 1944.

Sande ble under landssvikoppgjøret i 1949 dømt til åtte års tvangsarbeid og ti års rettighetstap.

Han arbeidet som handelsreisende etter soningen.

Referanser

Litteratur  
 Eirik Veum: Statspolitiet 1941-1945, Kagge forlag, 2013. ISBN 978-82-489-1299-6

Personer fra Oslo
Norske statspolitifolk
Medlemmer av Nasjonal Samling
Nordmenn dømt i landssvikoppgjøret etter krigen
Nordmenn fra andre verdenskrig